Ռոջեր Մուր

Սըր Ռոջեր Ջորջ Մուր (, ), բրիտանացի կինոդերասան, սցենարիստ, պրոդյուսեր։

Կենսագրություն 
Ռոջեր Մուրը ծնվել է 1927 թվականին, Լոնդոնում։ Ավարտել է տեղի արքայական ակադեմիայի դրամատիկական արվեստի դասընթացները։ Որոշ ժամանակ զբաղվել է նկարչությամբ և ապա հանդես է եկել «Պալմըրս Գրին» թատրոնում։ Մուրը նկարահանվել է բազմաթիվ ֆիլմերում, որոնց թվում Սեմյուել Ֆուլերի «Թմրադեղերի նավահանգիստը» (1953), Ռիչարդ Բրուկսի «Վերջին անգամ երբ տեսա Փարիզը» (1953), Գայ Համիլտոնի «Ապրել և մահվան դատապարտել» (1973), «Ոսկյա ատրճանակով մարդը» (1975), Բասիլ Դիրդենի «Մոնտե Կարլո» (1974), Քրիստոֆեր Միլսի «Երկինքը մեզ փրկի մեր բարեկամներից» (1975), Պիտեր Հանտի «Ճիչ սատանայի համար» (1976), Գեորգի Պան Կոսմատոսի «Փախուստ դեպի Աթենք» (1979):
Մուրը խաղացել է բրիտանացի գաղտնի գործակալ Ջեյմս Բոնդի 7 ֆիլմում 1973 թվականից 1985 թվականների ընթացքում։ Մուրը տարիքով եղել է ամենամեծը, որ մարմնավորել է այդ կերպարը։ Դրամատիկ արվեստի թագավորական ակադեմիան ավարտելուց հետո Մուրն աշխատել է որպես մոդել և հանդես է եկել միջին կարգի ֆիլմերում ու հեռուստատեսային դրամաներում՝ մինչ կգտներ առավել նշանակալի դերեր «Այվենհո» (1958–1959), «Ալյասկացիները» (1960–1961) և «Մավերիկ» (1961) հեռուստասերիալներում։ Մուրի ամենանշանավոր հեռուստատեսային դերերը եղել են «Սուրբը» (1962-1969) միստիկ թրիլեր հեռուստասերիալում Սայմոն Տեմպլարի և հեռուստատեսային «Խուզարկուները» դրամայում Թոնի Կուրտիսի կերպարները (1971)։

Մուրը որպես Բոնդ հանդես է եկել 1973 թվականին՝ կերպավորելով նրան «Ապրիր և թող մյուսներին մեռնել» (1973), «Ոսկե ատրճանակով մարդը» (1974), «Լրտեսը, որն ինձ սիրում էր» (1977), «Լուսնային մրցարշավորդը» (1979), «Միայն քո աչքերի համար» (1981), «Ութոտնուկը» (1983) և «Հայացք սպանությանը» (1958) ֆիլմերում։ 1976 թվականին Մուրը խաղաց աշխարհահռչակ խուզարկու Շերլոկ Հոլմսի դերը։ Մուրը ՅՈՒՆԻՍԵՖ-ի Բարի կամքի դեսպան է։ Ամուսնացել է չորս անգամ, այդ թվում՝ ուելսցի երգչուհի Դորոթի Սքվայրսի և իտալացի դերասանուհի Լուիզա Մատիոլիի հետ, որոնցից ունի երեք երեխա։ Հրատարակել է ինքնակենսագրական գիրք 2008 թվականին, հեղինակել է նաև այլ գրքեր իր գործունեության և Բոնդի ֆիլմերի վերհուշի վերաբերյալ։

ՀոնորարներՌոջեր Մուրի հոնորարներ 
 1973 — Ապրիր և թող մյուսներին մեռնել / Live and Let Die — Ջեյմս Բոնդ — 1 000 000 $
 1974 — Ոսկե ատրճանակով մարդը / The Man with the Golden Gun — Ջեյմս Բոնդ — 1 000 000 $
 1977 — Լրտեսը, որն ինձ սիրում էր / The Spy Who Loved Me — Ջեյմս Բոնդ — 1 000 000 $
 1979 — Լուսնային մրցարշավորդը / Moonraker — Ջեյմս Բոնդ — 4 000 000 $
 1981 — Միայն քո աչքերի համար / For Your Eyes Only — Ջեյմս Բոնդ — 4 600 000 $ (3 000 000 $ + 5% շահույթից)
 1983 — Ութոտնուկը / Octopussy — Ջեյմս Բոնդ — 5 200 000 $ (4 000 000 $ + 5% շահույթից) 
 1985 — Հայացք սպանությանը / A View to a Kill — Ջեյմս Բոնդ — 7 500 000 $ (5 000 000 $ + 5% շահույթից)

Ծանոթագրություններ

Արտաքին հղումներ 
 
 Ռոջեր Մուրի մասին «Аргументы и факты» թերթում
 Ռոջեր Մուրի մասին NEWSru.com կայքում 

Բրիտանացի դերասաններ
ՅՈՒՆԵՍԿՕ-ի բարի կամքի դեսպաններ
Քաղցկեղից մահացածներ
ՅՈՒՆԻՍԵՖ-ի բարի կամքի դեսպաններ
Հեռուստատեսային դերասաններ
Բրիտանացի կինոդերասաններ
Թատրոնի դերասաններ
Բրիտանացի կինոպրոդյուսերներ
ՄԱԿ-ի պաշտոնյաներ
«Ոսկե գլոբուս» մրցանակի դափնեկիրներ
Դրամատիկական արվեստի թագավորական ակադեմիայի շրջանավարտներ
Բրիտանացի հեռուստատեսային դերասաններ
Անգլիացի կինոպրոդյուսերներ
Թոքի քաղցկեղից մահացածներ